Sander Aadusaar pärast võistlust: “Soomes toimunud FJT Invitational oli mul hooaja esimene võistlus pärast talvist treeningperioodi. Võistlus toimus St. Laurence väljakul. Esimesel päeval mängiti kaks ringi ja teisel päeval üks ring. Terve esimese päeva sadas vihma ning väljak muutus raskemaks. Pallid ei lennanud enam nii kaugele ja griinid olid aeglasemad. Teisel võistluspäeval olid ilmaolud head ja mängiti ka paremaid tulemusi. Pärast väikest treeningpausi ja eelmisel nädalal toimunud treeninguid Kevin Flynniga tunnen, et mäng läheb paremaks ja oma esimese võistlusega võin kokkuvõttes rahule jääda.”
#000003